钦定古今图书集成/明伦汇编/氏族典/第215卷 > 何宜
## 钦定古今图书集成/明伦汇编/氏族典/第215卷 > 何宜

按《万姓统谱》：“宜字行义，福清人。登正统戊辰进士第，
拜户部主事，迁兵部职方司郎中。成化初，疆圉颇多
事，边报沓至，皆职方司主之。宜从容区画，上闻裁处，
多称意旨，及其施行，人皆以为得宜，一时卿佐极加
器重，凡有大议，皆倚以谘决。迁浙江布政司参政，终
江西左布政使。所至以廉谨见称。”